
Tisztelt Képviselő-testület!

A Magyar Köztársaság 2008. évi költségvetéséről szóló 2007. évi CLXIX. törvényt 2007. december 17-ei ülésnapján az Országgyűlés elfogadta. 

Az Államháztartásról szóló többször módosított 1992. évi XXXVIII. tv. (a továbbiakban: Áht.) 71. §-ának (1) bekezdése értelmében a jegyző által elkészített költségvetési rendelettervezetet a polgármester február 15-ig nyújtja be a Képviselő-testületnek. 
A benyújtott költségvetési rendelettervezetet a Képviselő-testület 2008. február 14.-i ülés megtárgyalta, de a rendelet megalkotására nem került sor. 

Az Áht. 77. §  alapján ha a képviselő-testület a költségvetési rendeletet a naptári év kezdetéig nem alkotta meg, és átmeneti gazdálkodásról rendeletet nem hozott, akkor a polgármester jogosult a helyi önkormányzat költségvetését megillető bevételeknek a hatályos jogszabályok szerinti beszedésére és az előző évi kiadási előirányzatokon belül a kiadások arányos teljesítésére. Az ezen időszakban folytatott gazdálkodásról a képviselő-testület előtt el kell számolni, a beszedett bevételeket és a teljesített kiadásokat az új költségvetési rendeletbe be kell illeszteni.

Jászárokszállás Város Önkormányzatának intézményei 2008. év január és február hónapjában az Áht. 77. §-nak fent idézett rendelkezései alapján az előző évi módosított kiadási előirányzatok 1/12-1/12 hányadának erejéig teljesíthetik kiadásaikat. 
Mivel az önkormányzat saját bevételei nem nyújtanak fedezetet a vállalt feladatok finanszírozásához, likviditási célú hitel bevonásával kell a költségvetési hiányt pótolni. 
A képviselő-testület 50/2007. (IV. 26.) határozata alapján az Önkormányzat 220.000.000 Ft azaz Kettőszázhúszmillió forint likviditási hitelkeretet vehet igénybe.

A likviditási célú hitel felvételével és törlesztésével kapcsolatos bevételi és kiadási forgalmat előirányzatosítani kell, ha a képviselő-testület úgy rendelkezik, hogy a költségvetési bevételek és kiadások különbségeként adódó költségvetési hiányt likvid hitel felvételével kívánja finanszírozni. Mivel a 2008. év január és február hónapjában az Önkormányzat saját bevételei nem fedezik a feladatok finanszírozását, a különbözet kiegyenlítésére folyószámla hitelt kellett igénybe venni, ezt pedig a fentiek alapján kötelező a költségvetési rendeletben szerepeltetni.
A 2007. december 31.-én fennálló likvidhitel állományunk százmillió forint, amelynek fejlesztési és működési célú felhasználását a 2007. évi zárszámadás fogja tartalmazni. 

Jászárokszállás Város Önkormányzata és intézményei 2008. évi költségvetési javaslatának II. számú módosított változatát  a következők szerint terjesztem elő:

BEVÉTELEK TERVEZÉSE

A 2008. évi önkormányzati pénzügyi szabályozás alapelve a korábbi évek gyakorlatában már eddig is alkalmazott forrásszabályozás. Ennek megfelelően a költségvetés tervezését a bevételek meghatározásával kezdtük.

Változatlanul hangsúlyt helyeztünk az intézményi saját bevételek pontos számbavételére, a bevételi források teljes körű tervezésére.
Az önkormányzat bevételeit a saját bevételeken túlmenően a központi költségvetési kapcsolatokból származó – normatíva, SZJA – források ismeretében határoztuk meg.

I. MŰKÖDÉSI BEVÉTELEK

1. Intézményi működési bevételek

Az intézményi működési bevételeket 364 195 eFt-ban terveztük. E bevételek túlnyomórészt az intézmények tevékenységük ellátásáért fizetett térítési díjakból származnak. Jelentős emelkedést jelent a több mint kétezer új fogyasztó a csatorna szolgáltatás esetében.
Az oktatási és a szociális intézményeknél az étkezésért fizetett térítési díjak a 21/2007. (XII.14.) számú Önkormányzati rendelet alapján kerültek megtervezésre.

A Víziközmű intézménynél a 19/2007. (XI.23.) számú Önkormányzati rendelet alapján terveztük a bevételt.

2. Az önkormányzat saját működési bevétele

Helyi adó bevételek
A helyi adókból származó bevételek a jelenleg hatályos adórendeletek alapján 2008. évre a következők:
	Megnevezés
	Összeg E. Ft.

	Iparűzési adóból tervezett bevétel
	300000

	Építményadó tervezett bevétel
	32003

	Idegen forgalmi adóból tervezett bevétel
	4000

	Pótlékok, bírságokból származó bevétel
	1900

	Összesen:
	337903


A helyi adók tervezésénél figyelembe vettük a 19/2007. (XI. 23.) számú önkormányzati rendeletet, továbbá az építményadónál a megszűnő adómentességeket.

Az iparűzési adó tervezésénél figyelembe vettük, hogy a nagyobb vállalkozások előrejelzése szerint a 2008 évi adóelőlegük csökken. A bizonytalan piaci kilátások, és a 2008 évre prognosztizált Európai Uniós növekedés visszaesés következtében a vállalkozások árbevétele sok bizonytalanságot tartalmaz. Ezekre a hatásokra az Önkormányzat semmilyen befolyással nincs, ezért nem támogatható a reális szinttől elrugaszkodó iparűzési adóbevétel betervezése. Még a jelenlegi tervezetben szereplő 300 millió forintos iparűzési adó bevétel is csak akkor teljesül, hogy ha a cégek piaci kondíciói javulnak. 
Átengedett központi adók
A településre kimutatott személyi jövedelemadó 8 %-a illeti meg közvetlenül önkormányzatunkat.

Az átengedett személyi jövedelemadó további 32 %-a a normatívák forrásaként került megállapításra. 

Személyi jövedelemadó kiegészítést önkormányzatunk az adóerőképesség számítás alapján igényelhet.
Az APEH által településünkre kimutatott személyi jövedelemadó 8 %-a 64.239 eFt bevételt jelent. 
Azoknál a települési önkormányzatoknál, amelyeknél a személyi jövedelemadó bevétel és az iparűzési adóerőképesség – a 2007. január 1-i lakosságszámra – együttesen számított egy főre jutó összege nem éri el a 38750 Ft-ot, a bevétel e szintig kiegészítésre kerül. Ebből származó bevételünk SZJA kiegészítés címén 74.003 eFt.
A gépjárműadódról szóló 1991. évi LXXXII. törvény alapján a belföldi gépjárművek után a települési önkormányzat által beszedett adó 100 %-a az önkormányzatot illeti meg. 
2008-re tervezett bevétel 35. 000 eFt.

A termőföld bérbeadásából, származó bevételből 100 eFt-ot terveztünk.

A talajterhelési díjból származó előirányzott bevétel 100 ezer Ft.

II. TÁMOGATÁSOK

1. Önkormányzat költségvetési támogatása
A helyi önkormányzat, valamint a helyi kisebbségi önkormányzat normatív állami hozzájárulásának jogcímeit és fajlagos összegeit a 2007. évi CLXIX.  Költségvetési törvény 3. sz. mellékletében foglaltak szerint terveztük. Felhasználási kötöttséggel járó normatív állami támogatást igényelhetünk a költségvetési törvény 8. sz. mellékletében foglaltak szerint. Az állami támogatás a gyermeklétszám csökkenése következtében jelentősen csökkent az oktatási intézményekben, mely összességében 4,46 %-os csökkenést jelent. A szociális ágazatban viszont a normatíva  6,7 %-os növekedést mutat.
Központosított támogatásokból a költségvetési rendeletben tervezésre került a Jászárokszállás Város Cigány Kisebbségi Önkormányzatának működéséhez kapott általános támogatás 555 eFt összegben.
A szociális feladatok kiegészítő támogatását lehet igényelni a költségvetési törvény 8. sz. melléklete alapján. E támogatások lehívását csak a kifizetések után lehet igényelni, éppen ezért az eredeti költségvetésben bevételt nem tudunk tervezni.
Fejlesztési célú támogatások között a az Ipartelepi út felújítására 6000 ezer Ft-ot terveztünk mely már megvalósult beruházás de a támogatást a  TEKI-ben  több évre nyertük.

Kimutatás a Jászárokszállás Város Önkormányzatának költségvetési támogatásairól

                                                                                                           Adatok ezer Ft-ban

	Megnevezés
	2007. év eredeti előirányzat
	2008 év tervelőirányzat

	Normatív hozzájárulások
	410287
	412524

	Központosított előirányzatok
	640
	555

	Normatív kötött felhasználású támogatások
	4562
	4290

	Fejlesztési célú támogatások
	40121
	6000

	Összesen:
	455610
	423369


III. FELHALMOZÁSI ÉS TŐKEJELLEGŰ BEVÉTELEK

Felhalmozási és tőkejellegű bevételek magukban foglalják a tárgyi eszközök, immateriális javak értékesítését, az önkormányzati sajátos felhalmozási és tőkebevételeit. Itt kerültek megtervezésre az építési telkek, ingatlanok értékesítéséből származó bevételek. Tervezett bevétel 40.000 eFt.
IV. TÁMOGATÁSÉRTÉKŰ BEVÉTEL

Itt került megtervezésre az OEP-től kapott támogatás, mely 13368 ezer Ft valamint a közhasznúak támogatása 4900 ezer Ft összegben
A feladatokra tervezett összes bevétel 18268 eFt.

V. VÉGLEGESEN ÁTVETT PÉNZESZKÖZÖK

Működési célú pénzeszközátvétel

Működési célú pénzeszközátvételt a Polgármesteri Hivatalnál tervezünk 21.000 eFt-ot terveztünk., mely a bérfejlesztések központi költségvetési forrása.

Felhalmozási célú pénzeszköz átvétel államháztartáson kívülről

Felhalmozási célra átvett pénzeszközök 45.000 eFt. mely egyrészt a Deák Ferenc Gimnáziumnál a szakképzési hozzájárulásból melynek összege 16.000 eFt. továbbá a Polgármesteri Hivatalnál 29.000 eFt mely közmű befizetésből származik.
VI. TÁMOGATÁSI KÖLCSÖNÖK VISSZATÉRÜLÉSE, IGÉNYBEVÉTELE, ÉRTÉKPAPÍROK KIBOCSÁTÁSÁNAK BEVÉTELE

Az önkormányzat az árvízkárosultaknak nyújtott kamatmentes kölcsönt épületei helyrehozatalára. E támogatások visszafizetéséből származó bevétel 2008. évben 
1.000 eFt-ot jelent.

VII. HITEL

A költségvetési tervezet felhalmozási célú hitelfelvétellel számol 230.379 ezer Ft összegben mely nem lépi túl a hitelfelvételi korlát maximalizált összegét.

Ezt a hitelt csak akkor szeretnénk igénybe venni, ha a benyújtott pályázataink kedvező elbírásban részesülnek a saját erő megteremtésére.
Fejlesztési hitelkeretet jelent a tervezett összeg, amelyen belül minden tényleges hitelfelvételről a Képviselő-testület határozattal dönt, amely lehet kevesebb, mint a megjelölt összeg, de több nem. 
Itt került szerepeltetésre a 50/2007. (IV. 26.) határozat alapján a folyószámla hitelkeretünk, amelyet nem kell figyelembe venni a hitelfelvételi korlát meghatározásakor.
VIII. PÉNZFORGALOM NÉLKÜLI BEVÉTELEK

1. Előző évi pénzmaradvány igénybevétele

A pénzmaradvány elszámolására, felülvizsgálatára és a Képviselő-testület jóváhagyására az éves gazdálkodásról szóló beszámoló, zárszámadás elfogadásával egyidejűleg kerül sor.

KIADÁSOK TERVEZÉSE

A kiadások tervezésénél figyelembe vettük a 2007. évi CLXIX. Költségvetési törvény 2008. évi változásait, valamint a különböző szakmai törvények módosulását. Az önkormányzati kiadások fedezetéül a költségvetési törvény alapján járó állami támogatások és juttatások, az önkormányzat saját bevételei, és a tervezett hitelek szolgálnak.

A kiadási előirányzatok tervezésénél a költségvetési törvény vonatkozó részeit, valamint a koncepcióban meghatározott elveket alkalmaztuk.

I. Önkormányzati költségvetési szervek működési kiadásai

Intézményi működtetés 2008. évben tervezett kiadás összesen 1.654.556 ezer Ft, amelyből intézményi működtetés  1.303.645 eFt, amely a költségvetési főösszeg  78,79 %-a, a 2007. évi eredeti előirányzattól 7,62 %-al magasabb.
Az intézményi kiadások tervezésénél a 2008. január 1-én meglévő feladatokat vettük számba, amelyek magukban foglalják az ellátásukhoz szükséges személyi, valamint dologi kiadásokat.

Az intézményvezetők által elkészített tervet, minden vezetővel külön-külön megtárgyaltuk, és így kerültek véglegesítésre a keretszámok.

Személyi jellegű kiadások

Az önkormányzat minden intézményére kiterjedően személyenkénti bérfelmérést végeztünk figyelembe véve a 2008. év során az 5 %-os bérfejlesztés hatását, a soros előrelépések kihatását, valamint a 13. havi bér kifizetéséhez szükséges összeget is.

2008. január 1.-től a közalkalmazotti és a köztisztviselői bérek növekednek, átlagosan 5 %-al.
Az intézményeknél a létszám adatok a tényleges foglalkoztatott állományi létszámot tartalmazzák, ennek megfelelően a foglalkoztatottak létszáma 229 főre módosul a tavalyi 231főről. 

2008. évben minden alkalmazásban álló dolgozó részére megtervezésre kerültek az alábbi béren kívüli juttatási formák:


- Természetbeni meleg étkeztetés 

12000 Ft/fő/hó


- Cafetéria




69000 Ft/fő/év



- Önkéntes magánnyugdíj pénztári befizetés   5000 Ft/fő/hó



- Csekély értékű ajándék évi 3 alkalommal
20700 Ft/fő/év


 
- Formaruha köztisztviselők részére

77300 Ft/fő/év



                     Közalkalmazottak részére
38650 + járulék Ft/fő/év 








vagy 55000 Ft/fő/év cafetéria



- Munkaruha juttatás közalkalmazottak   
38650 Ft/fő/év
Munkaadókat terhelő járulékok
A munkaadókat terhelő járulék tervezésénél a központilag meghatározott mértéket vettük figyelembe.



- társadalombiztosítási járulék 
29 %



- munkaadókat terhelő járulék
  3 %



- egészségügyi hozzájárulás
       1950 Ft/fő

Dologi kiadások

A központi költségvetés 2008. évben is 0 %-os növekedést irányzott elő a dologi kiadások tekintetében, így az önkormányzat saját bevételei terhére biztosította a kiadások növekedésének fedezetét. A tervezett előirányzatok a 2007. évi előzetes tény adatokon alapulnak. Elsődlegességet élveznek a közüzemi számlák kifizetéséhez szükséges előirányzatok.
A különböző eszközbeszerzések előirányzatainál fontos a pályázati lehetőségek kihasználása, amelyhez a saját erőt hitelfelvétellel tudjuk biztosítani.
Itt kell szerepeltetni a természetbeni juttatások adóját, ami  54 %.

Szintén itt kell tervezni a minden intézményt érinti a helyi és távolsági távbeszélő-szolgáltatás, mobiltelefon-szolgáltatás után fizetendő adót, melyet kötelező fizetni.

A Polgármesteri Hivatalnál került megtervezésre a Szennyvízcsatorna Társulat által felvett fejlesztési hitel kamat törlesztése 20000 ezer Ft összegben.

Itt terveztük meg a Deák Ferenc Gimnázium, Közgazdasági és Informatikai Szakközépiskola által a szakképzési hozzájárulás és kamatai visszafizetésének 11601 ezer Ft összegét.

Pénzeszközátadás
A szociálpolitikai juttatások területén jelentős emelkedést okoznak a törvényi változások és a saját döntés alapján megadott közgyógyellátási igazolványok magas száma, amelyekért a gyógyszerköltségtől függően 6000-45000 Ft/fő/év összeget fizetünk. Továbbá a nem szabályozott ápolási díjban részesülőknek fizetett összeg 

100 %-a az önkormányzatot terheli. 2008. január 1-től ezen összegek után fizetendő nyugdíjbiztosítási járulékrész 24 százalékra nő. 
A civil szervezetek részére nyújtott támogatások felhasználását külön két oldalú szerződésben kell rögzíteni, és ez képezi alapját a későbbi ellenőrzéseknek.
Alapelvként azt kell tartalmaznia a megállapodásnak, hogy a támogatási összegek  csak a felmerülő indokolt költségek fedezeteként szolgálhatnak.
Az alábbi táblázat tartalmazza a civil szervek részére nyújtandó támogatásokat.
	Megnevezés
	2008. évi terv

	Működési célú pénzeszközátadás
	 

	Non-profit szervezeteknek pályázati célra
	2600000

	Városi sportegyesület
	5600000

	Futárok SC.
	1100000

	Rendőrség üzemanyag támogatás
	400000

	Polgárőrség támogatás
	500000

	Rózsa Civil Bűnmegelőző Egyesület támogatása
	500000

	Nevelési tanácsadó támogatás
	360000

	Kisvárosi Önkormányzatok támogatása
	103000

	Jászsági Többcélú Kistérségi társulás
	1686000

	Tűzoltóság támogatása
	6000000

	Idősek napja városi rendezvény
	400000

	Bursa Hungarica
	425000

	
	

	Működési célú pénzeszközátadás összesen:
	19674000

	Felhalmozási célú pénzeszközátadás
	 

	Alapítványnak szennyvízberuházás
	46703000

	Első lakáshoz jutók támogatása
	5000000

	 
	 

	 
	 

	Felhalmozási célú pénzeszközátadás összesen
	51703000


II. Fejlesztési, felhalmozási kiadások

A felhalmozási, felújítási kiadások 2008. évi összege 247.607 eFt, amely a költségvetési főösszeg14,96 %-át teszi ki.
A 2008. évi felhalmozási kiadások részletes, feladatonkénti felsorolását a 4. sz. melléklet, és az 5. sz. melléklet tartalmazza.

III. Hitel, tőke kamattörlesztés

A beruházási hitelek évenkénti visszafizetési kötelezettségét a 8.sz. melléklet tartalmazza.
2008. évben visszafizetési kötelezettségünk ezen a jogcímen a Társulat által felvett fejlesztési hitel törlesztése szerepel, 10000 ezer Ft összegben, továbbá a folyószámla hitel keretünk összege került beállításra a fenti indokok alapján.
IV. Tartalékok

A működés biztonsága érdekében általános tartalékként 16.000. eFt-ot terveztünk.

Összefoglalva 
A 2008. évi költségvetés működési hiányt nem tartalmaz! 
Működési kiadásaink tervezetnek megfelelő szinten tartása szigorú költségtakarékos, szellemi és anyagi javakkal való ésszerű gazdálkodást követel meg.
Jelentős fejlesztések valósulhatnak meg, egyrészt pályázatok, és az ahhoz kapcsoló  hitelek útján, valamint a működtetésnél megtakarított forrásokból. A költségvetésben csak fejlesztési hitelek felvételével számolunk a napi finanszírozást segítő folyószámlahitel igénybevétele mellett. 
Legnagyobb beruházásunk sikeres pályázat esetén közel fél milliárd forintba kerülő Szent Vince úti iskola építése, amelyre pályázatot már beadtuk.
A Bajcsy utca átépítésére és a Ságvári utcában tervezett kerékpárút megépítésére valamint az Okmányiroda épületének akadálymentesítésére befogadott pályázattal rendelkezünk. Testületi döntés alapján a termálfürdő fejlesztésére a Jász-ház alsóépületének átépítésére, a Szentadrási utcában található „Lengyel tó” parkosítására, hulladékudvar létrehozására a felhagyott szemétlerakó rekultivációjára vannak beadott, illetve beadás alatt lévő pályázataink.
Fejlesztési hitel felvételére akkor lesz szükség, ha a pályázataink sikeresek lesznek, illetve már a pályázatok beadásához is szükséges a bankgarancia beszerzése, amelyre csak akkor van lehetőség, ha a költségvetésünkben a fejlesztési cél szerepel. 

Az önkormányzati törvényben biztosított hitelkeretet a költségvetésünkben szereplő kiadásokkal kimerítjük, a tervezett hitel további növelésére nincs lehetőség. 

A folyószámlahitelünk csökkentésére a 2007. évi pénzmaradványt, az évközi többletbevételeket és a nem támogatott pályázatainknál felszabaduló önrészt kell felhasználni. 

A költségvetésben szereplő működtetési és fejlesztési bevételek és kiadások összeállításával célunk egy intézményeit gazdaságosan, de magas színvonalon működtető minden lehetséges fejlesztési lehetőséget kihasználó a város fejlődését elősegítő és a település lakóinak komfortérzetét, kötődését és ingatlanvagyonának értékét növelő terv elkészítése volt.
Kérem a Tisztelt Képviselő-testületet a 2008. évi költségvetési rendelet tervezetét vitassa meg és fogadja el.
Gergely Zoltán
